stanford-oval/wikipedia huggingface dataset:
Benjamin Taalasmaa

| Benjamin Taalasmaa |
| --- | --- |
 Benjamin Taalasmaa Aaron Bojangin esittämänä.
Näyttelijä(t):  Aaron Bojang (2017–2021, 2022-2023)   Lucas Ahokas (2009–2010)
Kesto:  2009–2010, 2017–2021, 2022–2023
Ensi- esiintyminen:  Osa 1845: Miika tarjoaa Katariinalle myrkkyä lääkkeeksi (11. joulukuuta 2009)
Viimeinen esiintyminen:  Jakso 4393. Yksi väsynyt matkustaja (12. huhtikuuta 2023)
Henkilötiedot
Koko nimi:  Benjamin Taalasmaa
Status:  sinkku
Ammatti:  Tarjoilija
Sukupuoli:  mies
Asuinpaikka:  Helsinki
Suhteet
Vanhemmat:  äiti (kuollut)   Noora Autio (adoptioäiti)   Kari Taalasmaa (adoptioisä)  Salla Taalasmaa (adoptioäitipuoli)
Sisarukset:  Oona Kiviranta (adoptiosisko) Tukku Taalasmaa  (adoptiovelipuoli) Ressu Mattila (adoptiovelipuoli)
Isovanhemmat:  Ulla Taalasmaa (adoptioisoäiti)  Seppo Taalasmaa (adoptioisoisä)  Timo Autio  (adoptioisoisä)  Raija Autio  (adoptioisoäiti)
Tädit ja sedät:  Elina Taalasmaa (adoptiotäti)  Juulia Autio (adoptiotäti, kuollut)
Sisarusten lapset:  Oonan ja Miron lapsi (adoptiosiskon lapsi)
Serkut:  Tale Taalasmaa (adoptioserkku, kuollut)  Toivo Taalasmaa (adoptiotädin adoptiopoika)
Infobox OKVirheellinen NIMI-arvo: 
Benjamin Taalasmaa (ent. Autio) on Aaron Bojangin esittämä kuvitteellinen henkilö saippuasarjassa Salatut elämät. Benjamin nähtiin sarjassa ensimmäistä kertaa Lucas Ahokkaan esittämänä vuosina 2009–2010, jolloin leikki-ikäisen Benjaminin adoptoinut Noora Autio toi tämän näytille Pihlajakadulle. Benjamin poistui sarjasta vuonna 2010 hänen muuttaessaan takaisin Keniaan yhdessä adoptioäitinsä Noora Aution sekä tämän miesystävän Kari Taalasmaan ja Karin tyttären Oona Kivirannan kanssa.
Hahmo palasi sarjaan teini-ikäisenä vuonna 2017. Hän joutui ongelmiin ammattirikollisen, JP:n kanssa. Kun Kari saa tietää Benjaminin salailleen Sallan raskauden salaisuuksia, Kari sanoo, ettei Benjamin ole enää hänen poikansa, ja Benjamin lähtee rahtilaivalla pois Suomesta keväällä 2023.
Yleistä > Perhe

Benjaminin biologinen äiti oli Noora Aution asiakas Keniassa. Tämä kuitenkin kuoli pojan ollessa pieni, joten Noora päätti adoptoida Benjaminin, johon hän oli jo valmiiksi kiintynyt. Nooran miesystävä Kari Taalasmaa adoptoi Benjaminin, jolloin pojan sukunimeksi vaihdettiin Taalasmaa. Noora, Kari, Benjamin sekä Karin tytär ja Benjaminin adoptiosisko Oona Kiviranta muuttivat yhdessä Keniaan. Noora ja Kari erosivat Keniassa ja Kari muutti takaisin Suomeen. Myöhemmin teini-ikäinen Benjamin palasi Keniasta Suomeen voidakseen asua isänsä kanssa. Benjaminin palatessa hän asui isänsä, isänsä vaimon Linda Eerikäisen sekä Lindan tyttären Viola Heleniuksen kanssa Pihlajakadulla asunnossa B5. Lindan ja Karin erotessa Benjamin ja Kari muuttivat asumaan Pihlajakatu B2 -asuntoon, jossa he asuvat tälläkin hetkellä. Heidän kanssaan asui Benjaminin adoptioisoäiti Ulla Taalasmaa, joka kuitenkin muutti yhdessä Gunnar Mustavaaran kanssa Kalle Laitelan ullakkoasuntoon.
Elämä Pihlajakadulla > Adoptoitu Benjamin liittyy Taalasmaiden perheeseen

Benjaminin biologisen äidin kuollessa päätti Noora Autio adoptoida Benjaminin. Benjamin nähtiin ensimmäistä kertaa Pihlajakadulla vuosina 2009–2010, jolloin hän ei osannut suomea kuin muutaman sanan verran. Vierailullaan Benjamin tutustui muun muassa adoptioisoisäänsä Seppo Taalasmaahan, tämän silloiseen vaimoon Helena Kuulaan sekä naapurin lapsiin Aino ja Otto Kaukovaaraan. Vierailu jäi lyhyeksi, kun Benjamin muutti adoptiovanhempiensa kanssa takaisin Keniaan. Noora Aution miesystävä Kari Taalasmaa adoptoi Benjaminin ja pojan sukunimeksi vaihdettiin Taalasmaa.
Elämä Pihlajakadulla > Teini-ikäisen Benjaminin paluu ja suhde Violaan

Benjamin palasi takaisin Pihlajakadulle ollessaan teini-ikäinen, jolloin puhui suomea äidinkielenomaisesti. Benjaminin vanhemmat olivat eronneet Keniassa, joten Suomessa hän muutti asumaan adoptioisänsä Kari Taalasmaan luo. Hänen sukunimensä oli vaihdettu Keniassa Taalasmaaksi. Benjamin ihastui paluupäivänään tapaamaansa Viola Heleniukseen, joka oli Karin silloisen aviovaimon Linda Eerikäisen tytär. Benjamin kertoi ihastumisestaan Violalle ja pari suuteli.
Myöhemmin Benjaminin adoptioäiti Noora saapui Pihlajakadulle ja toivoi Benjaminin palaavan kanssaan takaisin Keniaan, mutta tahtonsa mukaisesti Benjamin sai jäädä Suomeen.
Viola Heleniuksen entinen poikaystävä Severi Sievinen kertoi Lindalle ja Karille Benjaminin ja Violan seurustelevan, jolloin perheen välit olivat väliaikaisesti tulehtuneet pahasti. Karin ja Lindan erottua kaksikko alkoi seurustelemaan virallisesti. He päätyivät harrastamaan seksiä, mihin Viola ei kuitenkaan kokenut olevansa täysin valmis. Benjamin olisi halunnut harrastaa Violan kanssa seksiä uudelleen, mutta tämän kieltäydyttä koki Benjamin suhteen turhaksi. Benjamin jätti Violan ja tämä alkoi seurustelemaan uudelleen Severin kanssa. Sittemmin Benjamin seurusteli vähän aikaa Nella Tammisen kanssa, mutta suhde päättyi Nellan saadessa tietää, että Benjamin oli tirkistellyt hänen äitiään Eva Tammista suihkussa.
Elämä Pihlajakadulla > Benjamin tutustuu Annaan

Oltuaan pitkään ilman tyttöystävää alkoi Benjamin kiinnostua Instagramissa tapaamastaan Anna Ihalaisesta. Benjamin saavutti suosiota jakamalla parkour-videoita Instagram-tilillään. Annaan tulisesti ihastunut Benjamin yritti useasti päästä varatun Annan juttusille, mutta lopulta Anna päätyikin Benjaminin parhaan ystävän Severin seuraan. Benjamin ja Anna päättivät pysyä ystävinä.
Tutustuttuaan Annaan Benjaminille selvisi, että Annalla on leukemia. Benjamin paljasti tiedon epähuomiossa instagramissa, vaikka Annan oli tarkoitus pitää sairautensa salassa. Anna suuttui Benjaminille tästä. Anna kuitenkin huomasi, ettei tiedon paljastuminen ollutkaan huono asia, joten hän antoi Benjaminille anteeksi. Myöhemmin Anna päätyi suutelemaan Benjaminia, jonka Annan instagram-seuraaja kuitenkin näki levittäen samalla tiedon eteenpäin. Näin kaksikon suudelma kantautui myös Annan poikaystävälle Severille, joka kosti tämän väittämällä Benjaminin ja Annan seurustelevan. Pian Anna kuitenkin kyllästyi molempien temppuiluun ja päätti pysyä kaukana kummastakin miehestä.
Myöhemmin Severi ja Benjamin huolestuivat, kun Annan instagram-tili oli ollut pitkään hiljainen. He saivat selville Annan mummon menehtyneen, ja tämän muuttaneen toisaalle. Pian paljastui Annan äidin olevan Johannesveljet-uskonlahkon jäsen, jonne hän oli aikeissa viedä sairaan Annan. Benjamin pelasti Annan lahkolta, ja piilotteli tätä Amandassa. Anna ja Benjamin huomasivat olevansa yhä kiinnostuneita toisistaan ja alkoivat seurustella. Kuitenkin pian Annan äiti Maritta ilmaantui Amandaan juuri, kun Benjamin ja Anna olivat palohälytyksen jäljiltä puolialastomina ravintolassa. Tämän jälkeen Salla Mattila käski Annan etsiä toisen paikan ja Benjamin päätti majoittaa hänet Taalasmaille. Anna tunsi itsensä ulkopuoliseksi Taalasmaiden luona, ja päätti lähteä Marittan mukaan Johannesveljiin. Benjamin, Kari ja Salla lähtivät heidän peräänsä, ja pian huomasivat lahkon johtajan olevan Sallan vanha työkaveri, Cindy Rintala. Benjamin ja Kari löysivät navettaan vangitut Annan ja Marittan samalla, kun Salla pidätteli Cindyä. Anna päätti lähteä takaisin Pihlajakadulle Marittan jäädessä lahkoon.
Palattuaan Pihlajakadulle Benjamin päätti pyytää Annan mukaansa Keniaan tapaamaan äitiään Nooraa. Anna suostui. Pian heidän ystävänsä järjestivät läksiäiset, joiden jälkeen Anna ja Benjamin nousivat taksiin ja poistuivat sarjasta.
Rakkauselämä

Viola Helenius: seurustelusuhde, päättynyt
Nella Tamminen: seurustelusuhde, päättynyt
Anna Ihalainen: seurustelusuhde, päättynyt
Ystävyyssuhteet

Severi Sievinen: paras ystävä Pihlajakadulla, kuvasivat Parkour-videoita Instagramiin
Ressu Mattila: hyvä ystävä, kuvasivat tehtaalla Parkour-videoita kunnes huumerikolliset saapuivat paikalle Karin kanssa. Benjamin myös auttoi Ressua huijaamaan Akilta rahat myymällä viiniä ja esittämällä häntä. Olivat myös Severin, Nellan, Violan ja Annan kanssa menossa Wanhojen tansseihin mutta he myöhästyivät.
Nella Tamminen: hyvä ystävä
Viola Angervuo: hyvä ystävä
Mira Angervuo: kaveri, Violan ex-vaimo
Henrik Ekholm: hyvä ystävä, työkaveri
| --- | --- |
Jaksot:  Jaksot | Erikois- ja päätösjaksot
Henkilöt:  Henkilöt | Poistuneet henkilöt
Paikat:  Tapahtumapaikat | Yritykset, tuotemerkit ja puolueet | Ullanlinna
Spin-off-sarjat:  Romeo & Rafael Desperados | Lillukanvarsia | Tuuliranta | Young Man, Cash Man | Young Girl, Dream Girl | Satula | Bikineitä ja timantteja | Pihlajakadun tuhmat tädit | Kämppä tyhjänä | Pihlajasatu | Pahainpäivä | Soppatykkimiehet | MC Taalasbiili | Rantabaari
Elokuvat:  Nightmare – painajainen merellä | Nightmare 2 – Painajainen jatkuu
Oheismateriaalit:  CD-kokoelma | Oheismateriaalit
Adelfoí (Sporadit)

Adelfoín saaret.
| --- | --- |
Sijainti:  39°07′03″N, 23°59′01″E, Alónnisos Sporadit, Thessalia Kreikka
Saariryhmä:  Pohjoiset Sporadit
Merialue:  Egeanmeri, Välimeri
Pinta-ala:  1,418 km²
| --- | --- |
Asukasluku:  0
muokkaa - muokkaa wikitekstiä
Adelfoí (kreik. Αδελφοί; transl. myös Adelfí; ”Veljekset”) on kahden Kreikan saaren ryhmä, joka kuuluu Pohjoisten Sporadien saariryhmään ja jonka saaret sijaitsevat Egeanmeressä Alónnisoksen kaakkoispuolella. Saaret ovat asumattomia (2011). Hallinnollisesti saaret kuuluvat Alónnisoksen kuntaan, Sporadien alueyksikköön ja Thessalian alueeseen.
Saaret

Saariparin saaret ovat:
|  | Nimi | Sijainti | Pinta-ala (km²) (n> ) |
| --- | --- | --- | --- |
| 1 | Adélfi (Αδέλφι) eli Megálo Adélfi (Μεγάλο Αδέλφι, ”Isoveli”) | 39°06′39″N, 23°58′44″E | 1,027 |
| 2 | Adelfópoulo (Αδελφόπουλο) eli Mikró Adélfi (Μικρό Αδέλφι, ”Pikkuveli”) | 39°07′32″N, 23°59′15″E | 0,391 |
Anna-Liisa Riikkala

| Anna-Liisa Riikkala> Henkilötiedot |
| --- | --- |
Syntynyt: 3. toukokuuta 1911 Turku
Kuollut: 1994
Kansalaisuus:  suomalainen
Taiteilija
Ala:  taidemaalari
Anna-Liisa Riikkala (oik. Ranta; 3. toukokuuta 1911 Turku – 1994) oli suomalainen taidemaalari, joka teki pääasiassa henkilö- ja maisemamaalauksia.
Riikkalan vanhemmat olivat valokuvaaja Frans Hjalmar Renvall ja Maria Josefina Jumppi. Hänen puolisonsa oli taidemaalari Viljo Ranta. Riikkala kävi kansakoulun ja kaksi luokkaa Turun suomalaista tyttökoulua. Sen jälkeen hän opiskeli Turun Taideyhdistyksen piirustuskoulussa 1926–1930.
Riikkalan teoksia oli ensi kerran näytteillä Turussa 1930, Nuorten näyttelyssä niitä oli esillä vuosina 1940 ja 1943. Ulkomailla järjestetyistä suomalaisen taiteen näyttelyistä hän otti osaa 1943 Saksassa pidettyyn naistaiteilijoiden näyttelyyn sekä 1946 Ruotsin Göteborgissa esillä olleeseen Turun taiteilijoiden yhteisnäyttelyyn. Riikkala kuului turkulaisten taiteilijoiden muodostamaan Ryhmä 9:ään ja hän oli myös Turun taiteilijaseuran jäsen sekä seuran johtokunnan jäsen 1936–1944.
Aiheesta muualla

Anna-Liisa Riikkala taiteilijamatrikkelissa
Suomalaisen kuvataiteen bibliografia
Knut August Palmberg

Knut August Palmberg (10. kesäkuuta 1844 Pohja – 11. marraskuuta 1914 Helsinki) oli suomalainen insinööri, joka perusti Valkealaan Tirvan tehtaat. Näistä tehtaista kehittyi myöhemmin nykyinen Oy Woikoski Ab, joka valmistaa teknisiä ja lääkkeellisiä kaasuja sekä rakentaa ja suunnittelee alan laitteistoja ja jakelujärjestelmiä.
Palmbergin isä oli Pohjan seurakunnan kirkkoherra Anders Palmberg. Palmberg kävi Turun teknillistä reaalikoulua ja hän valmistui insinööriksi Tukholman teknillisestä instituutista.
Vuodesta 1872 Palmberg oli valvomassa Kuusankoskelle rakennetun paperitehtaan rakennustöitä. Vuonna 1877 hän siirtyi Sippolaan perustetun Turpaan Ruutitehdas Oy:n johtajaksi ja jatkoi tässä tehtävässä aina vuoteen 1890, jolloin tehdas tuhoutui räjähdysmäisessä tulipalossa. Ruutitehtaan valvojana toimi kapteeni Lennart Forstén, joka yhdessä Palmbergin ja muutaman muun soittotaitoisen kanssa harrasti tehtaalla yhtyesoittoa.
Vuonna 1882 Palmberg perusti kimröökitehtaan Vehkalahden Koivuniemeen. Koivuhiilestä valmistettua kimröökiä käytettiin mustana väriaineena maaleissa sekä kirjapainojen painomusteessa ja sille löytyi vientimarkkinoita Venäjältä. Ostettuaan Tirvan koskien koskioikeudet Palmberg rakensi Tirvalle 1890 toisen kimröökitehtaan ohella myös sahalaitoksen, myllynkiviä valmistaneen Suomen Myllykivitehdas Oy:n tehtaan ja useita eri pajoja. Tehtaiden kuljetuksia varten Palmberg rakensi 1904 kapearaiteisen rautatien Tirvalta Kaipiaisten asemalle. Vuonna 1893 Palmberg osti myös kolmannen kimröökitehtaan Säkkijärven Joutsenkoskelta.
Vuonna 1913 Knut Palmbergin poika Bertil Palmberg perusti Tirvalle steariinia ja talkkia valmistaneen kemian alan tehtaan. Tehtaan rasvojenhydrauksessa tarvitsema vetykaasu valmistettiin vedestä elektrolyysin avulla ja prosessin sivutuotteena syntyi myös happikaasua, jota alettiin myydä paineastioihin pakattuna hitsauskaasuksi. Tirvan koskien vesimäärä ei riittänyt kasvavan kaasuntuotannon tarpeisiin ja niin Bertil Palmberg alkoi etsiä tehtaalle uutta sijoituspaikkaa. Tirvan tehtaan ohella Palmberg oli perustanut jo 1912 Helsingin Malmille asetyleenikaasutehtaan, joka oli Suomen ensimmäinen kaasutehdas.
Knut Palmbergin toinen poika Alfred A. Palmberg (1879–1928) oli ostanut Valkealan ja Mäntyharjun rajamailla sijainneen Voikosken rannalla olleen vanhan myllyn 1909 ja perustanut sinne myllynkivitehtaan. Alfred Palmberg ei kuitenkaan viihtynyt kauan Voikoskella, vaan siirsi tehtaansa Helsinkiin. Myöhemmin Alfred Palmberg perusti Helsinkiin insinööritoimiston ja 1907 omaa nimeään kantaneen rakennusliikkeen, joka on vuodesta 1975 alkaen ollut osa Lemminkäinen-yhtymää. Hän myi Voikosken alueen veljelleen Bertil Palmbergille ja tämä perusti sinne kemian alan tehtaan ja voimalaitoksen, jotka otettiin käyttöön 1920. Tirvan tehtaat osti 1928 Enso-Gutzeit Oy, joka harjoitti Tirvassa sahaus- ja höyläämötoimintaa aina vuoteen 1947 saakka. Voikosken kaasutehtaat jatkoivat toimintaa 1929 perustetun Oy Woikoski Ab:n omistuksessa.
Knut Palmberg oli naimisissa kaksi kertaa:
1874–1882 Fanny Augusta Andersinin (1853–1882) kanssa
vuodesta 1884 Karolina Emilia Sundvikin kanssa.
Big Brother 2019

| Big Brother 2019 |
| --- | --- |
 

 
Alkuperämaa:  Suomi
Esittäminen
Verkko:  Jim Nelonen Ruutu+
Ensimmäinen esitys:  2019-09-011. syyskuuta 2019
Viimeinen esitys:  2019-11-1010. marraskuuta 2019
Esitysten määrä:  71
Kaudet
 ← Edellinen Big Brother 2014 Seuraava → Big Brother 2020
Big Brother 2019 oli tositelevisiosarja Big Brotherin suomalaisen version yhdestoista tuotantokausi. Kausi alkoi 1. syyskuuta 2019 ja se kesti 10 viikkoa. Yhdennellätoista kaudella ohjelman esityskanaviksi vaihtui Nelonen Median omistamat Jim ja Nelonen.
Tälle kaudelle myös Big Brother -talon paikka vaihtui Espoon Kilosta Redi-kauppakeskuksen  yhteyteen Helsingin Kalasatamaan. Talon suunnitteli arkkitehti Marco Casagrande.
Kauden juonsivat Kimmo Vehviläinen, Alma Hätönen sekä Big Brotherin juontajaksi palannut Elina Kottonen. Vehviläinen ja Hätönen juonsivat vuoropäivin maanantaista lauantaihin klo 21.30–23.00 Jim-kanavalla lähetetyt Big Brother Suomi -koostejaksot edellisen päivän tapahtumista. Jaksoissa oli mukana myös vaihtuvia vieraita, joiden kanssa talon tapahtumista keskusteltiin. Kottonen puolestaan juonsi sunnuntaisin klo 21.00–22.30 Nelosella suorana lähetetyn Big Brother Live -lähetyksen. Maksullisessa Ruutu+-palvelussa talon tapahtumia pystyi seuraamaan vuorokauden ympäri.
Asukkaat

| Asukkaan tiedot (nimi, ikä, asuinpaikka) | Saapui taloon | Poistui talosta | Poistumisen  syy |
| --- | --- | --- | --- |
| Kristian Heiskari (27), Helsinki | Päivä 1 | Päivä 71 | Voittaja |
| Kevin Koho (20), Helsinki | Päivä 1 | Päivä 71 | toinen |
| Helmeri Pirinen (32), Helsinki | Päivä 1 | Päivä 71 | kolmas |
| Anu Puumalainen (31), Hyvinkää | Päivä 1 | Päivä 71 | neljäs |
| Kimmo (32), Vantaa | Päivä 1 | Päivä 71 | viides |
| Ville Turkkinen (38), Hämeenlinna | Päivä 1 | Päivä 64 | häätö |
| Jukka Laine (24), Lappajärvi | Päivä 1 | Päivä 57 | häätö |
| Milla Lehtonen (24), Jyväskylä | Päivä 1 | Päivä 50 | häätö |
| Mira Ojala (30), Rauma | Päivä 1 | Päivä 43 | häätö |
| Tuula (54), Tampere | Päivä 1 | Päivä 36 | häätö |
| Tarina (nyk. Arion) Rauteenmaa (23), Tampere | Päivä 1 | Päivä 29 | häätö |
| Eeva-Leena Keskinen (30), Turku | Päivä 1 | Päivä 22 | häätö |
| Timo Kuisma (52), Espoo | Päivä 1 | Päivä 15 | häätö |
| Emma (29), Helsinki | Päivä 1 | Päivä 8 | häätö |
Viikkotehtävät

| Viikko | Tehtävän nimi | Vedonlyönti- prosentti | Tulos |
| --- | --- | --- | --- |
| 1 | Rahnanpohjimmaiset | 99 % | Epäonnistui |
| 2 | M/S Big Brotherella | 80 % | Onnistui |
| 3 | Trollaus | 75 % | Onnistui |
| 4 | Nuupajärven käpylehmätehdas | 85 % | Onnistui |
| 5 | Stressaannun, siis olen | 70 % | Epäonnistui |
| 6 | BB-Kuntorata | 90 % | Onnistui |
| 7 | Historiallinen domino | 85 % | Epäonnistui |
| 8 | Kauas on pitkä matka | 99 % | Onnistui |
| 9 | Kumpi oli ensin? | 75 % | Epäonnistui |
| 10 | Vain Big Brotheria - asukkaiden päivät | Ei vedonlyöntiä | Ei vedonlyöntiä |
Nimeämistaulukko > Poikkeukset nimeämisissä

Viikko 1: Ville oli turvassa nimeämisiltä voitettuaan immuniteetin viikkotehtävässä.
Viikko 5: Talossa ei järjestetty nimeämisiä, vaan katsojat saivat äänestää asukkaita pois häätöäänestyksestä. Maanantaina, tiistaina ja keskiviikkona kaksi eniten ääniä saanutta asukasta ja torstaina neljästä jäljelle jääneistä eniten ääniä saanut asukas pääsivät turvaan.
Viikko 6: Viikolla järjestettiin valenimeämiset, jotka näytettiin kaikille asukkaille. Katsojat valitsivat torstaina alkaneessa äänestyksessä kaksi asukasta, joista asukkaat itse häätivät toisen sunnuntain suorassa lähetyksessä.
Viikko 7: Asukkaat pystyivät vähentämään nimeämispisteitä talossa käytetyllä valuutalla, rahnalla. Yhden nimeämispisteen mitätöiminen maksoi kymmenen rahnaa. Helmeri osti itselleen -2 pistettä. Anu osti itselleen -1 pistettä ja Kristianille -1 pistettä.
Viikko 8: Nimeämisiä ei järjestetty. Kristian ja Jukka joutuivat suoraan häätöäänestykseen sääntörikkomusten vuoksi.
Viikko 9: Katsojat äänestivät Kevinille yhden ylimääräisen nimeämispisteen käytettäväksi nimeämisiin.
Viikko 10: Katsojat äänestävät kilpailun voittajan.
Keskeiset tekijät

Juontajat: Kimmo Vehviläinen, Alma Hätönen ja Elina Kottonen
Pääohjaaja: Janne Virtanen
Käsikirjoittajat: Cristal Snow, Vappu Soppela ja Lauri Haukkamaa
Tuottajat: Petteri Ahomaa, Jupe Tuomola ja Eveliina Pitkänen
Aiheesta muualla

Virallinen Big Brother -sivusto
Big Brother Ruutu-palvelussa
Big Brother
| --- | --- |
Big Brother Suomi:  1 (2005) | 2 (2006) | 3 (2007) | 4 (2008) | 5 (2009) | 6 (2010) | 7 (2011)  | 8 (2012) | Julkkis Big Brother (2013) | 10 (2014) | 11 (2019) | 12 (2020) | Big Brother Vip (2021) | 14 (2021) | 15 (2022)
Eurooppa:  Albania | Belgia | Bulgaria | Kroatia | Tšekki | Tanska | Ranska | Saksa | Kreikka | Unkari | Italia | Hollanti | Norja | Puola | Portugali | Romania | Venäjä | Slovakia | Slovenia | Espanja | Ruotsi | Ruotsi ja Norja | Sveitsi | Iso-Britannia ja Irlanti | Ukraina | Entinen Jugoslavia
Afrikka:  Afrikka | Nigeria | Etelä-Afrikka
Amerikka:  Argentiina | Brasilia | Québec | Kolumbia | Ecuador | Meksiko | Pacific | USA
Australia ja Aasia:  Arabia | Australia | Intia | Indonesia | Israel | Filippiinit | Thaimaa
Ágios Andréas

Ágios Andréas (kreik. Άγιος Ανδρέας, ”Pyhä Andreas”) voi viitata seuraaviin paikkoihin Kreikassa:
Ágios Andréas, kylä Vóreia Kynourían kunnassa Arkadian alueyksikössä Peloponnesoksen alueella
Ágios Andréas, kylä Pýrgoksen kunnassa Eliin alueyksikössä Länsi-Kreikan alueella
Ágios Andréas, saari lähellä Euboiaa
Ágios Andréas, saari Dodekanesian saariryhmässä lähellä Kálymnosta
Ágios Andréas, saari Jooniansaarten saariryhmässä lähellä Zákynthosta
Ágios Andréas eli Louvardári, saari Kykladien saariryhmässä lähellä Kérosta
Ágios Andréas, saari Kykladien saariryhmässä lähellä Kímolosta
Daskaleió eli Ágios Andréas, saari Itä-Attikan rannikolla
Plakí eli Ágios Andréas, saari Kykladien saariryhmässä lähellä Kérosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agios Andreas”, voi hakea sivunnimihaulla, laajalla sivunnimihaulla tai tekstihaulla.
Olga Forstén

Olga Forstén sisarenpoikansa kanssa pietarilaisessa kuvaamossa.
Olga Forstén (o.s. Lönnroth; 1858–1918) oli suomalainen yhteiskunnallinen vaikuttaja ja kuoronjohtaja. Suurta siviilirohkeutta osoittaen hän järjesti 1899 Pietarissa miehensä johtaman Nevan sähköteknisen tehtaan tiloihin majoituksen 110:lle suuren adressin tuoneelle miehelle. Adressi oli osoitettu tsaari Nikolai II:lle vastalauseena  helmikuun manifestiin sorto- ja venäläistämispyrkimyksistä, ja adressin nimienkeruu sekä lähetystön Pietarin-matka oli tehty salaa kenraalikuvernööri Nikolai Bobrikovilta.
Ressu Mattila

| Ressu Mattila |
| --- | --- |
Näyttelijä(t):  Pablo Ounaskari
Kesto:  2019–2020
Ensi- esiintyminen:  Osa 3577: Noelilla on mieli pitkällä  (3. kesäkuuta 2019)
Viimeinen esiintyminen:  Osa 3873: Hei älä mee  (19. marraskuuta 2020)
Henkilötiedot
Koko nimi:  Ressu Mattila
Ammatti:  opiskelija
Sukupuoli:  mies
Ikä:  noin 20-22
Kotipaikka:  Turku
Asuinpaikka:  Itä-Eurooppa
Suhteet
Vanhemmat:  Salla Taalasmaa   Ismo Laitela   Kari Taalasmaa (isäpuoli)
Sisarukset:  Kalle Laitela (velipuoli)   Miia Laitela (siskopuoli, kuollut) Tukku Taalasmaa (velipuoli)  Benjamin Taalasmaa (adoptiovelipuoli)
Puoliso(t):  Nella Tamminen (ex-kihlattu)
Lapset:  Toivo Taalasmaa
Isovanhemmat:  Kaija Laitela (isoäiti, kuollut)  Kalervo Laitela (isoisä, kuollut)  Markku Mattila (isoisä)  Mirja Mattila (isoäiti)
Tädit ja sedät:  Eila Kiviranta (isotäti)  Hani Laitela (tätipuoli)
Serkut:  Sauli Kiviranta (pikkuserkku)   Oona Kiviranta (pikkuserkku, siskopuoli)   
Muut sukulaiset:  Laura Kiviranta (äidinserkku)
Infobox OKVirheellinen NIMI-arvo: 
Ressu Mattila, käyttänyt myös nimeä Esa Hongisto, on Pablo Ounaskarin esittämä kuvitteellinen henkilö saippuasarjassa Salatut elämät, jossa hän esiintyi vuodesta 2019 lähtien. Ressu poistui sarjasta syksyllä 2020, koska hahmo ei kokenut olevansa valmis aviomieheksi ja isäksi.
Yleistä > Perhe

Ressun vanhemmat ovat Ismo Laitela ja Salla Mattila. Oletettavasti Ressu sai alkunsa hieman ennen hänen vanhempiensa avioeroa. Ismon ja Sallan erottua kaksikko ei pitänyt yhteyttä, eikä Salla näin ollen ottanut yhteyttä saadessaan tietää raskaudestaan. Ismo tapasi salatun poikansa ensimmäistä kertaa tämän ollessa jo täysi-ikäinen. Tätä ennen Ressu asui Turussa yhdessä äitinsä sekä tämän miesystävän Jarkko Peltosen kanssa. Ressulla on isänsä puolelta veli, Kalle Laitela, sekä sisko Miia Laitela, jota Ressu ei kuitenkaan ehtinyt koskaan tavata, sillä Miia kuoli aivokasvaimeen jo vuosia ennen Ressun syntymää. Tavattuaan isänsä muutti Ressu tämän luo asumaan. Hän asui yhdessä isänsä Ismo Laitelan sekä veljensä Kalle Laitelan kanssa kunnes lähti sarjasta. Ressu on Toivo Taalasmaan biologinen isä.